Die geelmadeliefiebos (Euryops chrysanthemoides) is 'n klein struik wat inheems aan Suider-Afrika is. In Engels staan dit as die African bush daisy bekend. Dit is 'n kompakte, digvertakte, blaaragtige, immergroen struik, wat 0,5 tot 2 m hoog word. Dit kom algemeen in die Oos-Kaap voor, langs die kus en in die binneland, in KwaZulu-Natal, Mpumalanga en eSwatini. Dit word gewoonlik aangetref aan woudrande, in oewerbos, in klowe, grasvelde, versteurde gebiede en in kusgebiede. Verder word dit ook in tuine in tropiese tot subtropiese streke dwarsoor die wêreld aangeplant. Die spesie is op grond van sy chromosoomgetalle uit die genus Gamolepisna na die genus Euryops verskuif. Dit word as 'n onkruid in Nieu-Suid-Wallis beskou. "Euryops chrysanthemoides (DC.) B. Nord" (in Engels). SANBI. Geargiveer vanaf die oorspronklike op 9 Oktober 2019. Besoek op 27 Mei 2017. Gilman, Edward F.; Linda Landrum (Oktober 1999). "Gamolepis chrysanthemoides Fact Sheet FPS-220" (PDF). University of Florida Cooperative Extension Service Institute of Food and Agricultural Sciences.